पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना की दूसरी लहर में हर राेज 300 से अधिक मरीज पॉजिटिव हाे रहे हैं। ऐसे में संक्रमण की दर 15 प्रतिशत से अधिक हाेने के कारण अधिकांश लाेग काेराेना के अलावा अन्य वायरल इंफेक्शन से भी पीडित हैं। इसी का लाभ जिलेभर की लेबोरेट्री और सैंपल कलेक्शन वाले उठा रहे हैं।
कुछ तथाकथित लैब काेराेना के इस भय भरे माहाैल के बीच मरीजों काे अस्पताल पहुंचने से पहले ही जांच के नाम पर बड़ी राशि वसूल कर रहे हैं। सरकार की ओर से काेराेना जांच के लिए सबसे उपयुक्त आरटीपीसीआर निर्धारित कर रखा हैं। इसके बावजूद डॉक्टर अपने परामर्श में मरीजों काे अन्य जांचाें के लिए निजी लैब में भेजते हैं।
इसके लिए निजी अस्पताल या घर पर डॉक्टर के परामर्श के लिए दिखाने पर एक्सरे, सीटी स्केन के अलावा खून की नई जांचे प्रस्तावित करते हैं। इनमें अधिकांश मरीजों के लिए जरूरी नहीं हैं। काेराेना के डर के कारण मरीज डी डाईमर, सीआरपी यानी सी रिएक्टिव प्राेटीन, सीबीसी, एलडीएच, आईएल 6 लेवल की जांच करा रहे हैं। इसके लिए कुछ निजी लैंब संचालकों ने 4 से 7 हजार का पूरा पैकेज बनाकर रखा हैं।
इस पैकेज में कमीशन के ताैर पर डाक्टर काे भी दिया जाता हैं। मरीज कई घंटे लैब में बैठकर सैम्पल देते हैं। इस भीड़ के कारण संक्रमित फैलने का अंदेशा सबसे ज्यादा रहता हैं। लैब संचालकों के पास काे संक्रमण काे फैलने से राेकने के लिए हाइजेनिक सुविधा भी नहीं हैं। काेराेना के सीजन में सुबह 7 बजे लैब खाेलकर दिनभर में 200 से 300 मरीजों की जांच कर रिपोर्ट निकाल रहे हैं।
इसमें उदयपुर से केमिकल मंगवाने के लिए पर एडवांस पेमेंट भी लिया जाता हैं। कुछ लैब संचालक के वहां पर काेराेना जांच पैकेज के लिए बुकिंग सिस्टम बना रखा हैं। जहां पर पहले नंबर लगाकर लाइन में खड़ा रहना पड़ता हैं।
सामान्य बुखार और सर्दी-खांसी में भी जांचें पहले
इन दिनों बुखार या सर्दी-खांसी हाेने पर सबसे पहले काेराेना जांच कराते है। यहां नेगेटिव रिपोर्ट आने के बाद जब मरीज डाक्टर से दवा लिखाने जाते है ताे इनकाे भी दवा से पहले इंफेक्शन के नाम पर चार-पांच तरह की जांच लिख देते हैं। साथ ही सांठ-गांठ वाली लैब में जांच कराने काे कहा जाता है। यहां इन तीन-चार तरह की जांच के नाम पर ही औसतन दाे हजार रुपए की वसूली कर ली जाती है। मजबूरी में फंसा व्यक्ति चाहते हुए भी कुछ नहीं कर पाता है।
शिकायतें मिली है, जल्द कार्रवाई हाेगी
कई लैबाें में मनमर्जी की दरें ली जा रही है। इस बारे में शिकायत मिली है। जल्द ही इस दिशा में कार्रवाई की जाएगी। - सुरेशकुमार ओला, कलेक्टर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn